מגדל דוד

[ממוזער|250px|חומת העיר העתיקה הנוכחית במקטע שבין מגדל דוד ל[שער ציון.]]
[ממוזער|270 פיקסלים|מגדל דוד משתלב ב[חומות ירושלים]]
250px|ממוזער|שמאל|חצר מצודת דוד בלילה
**מגדל דוד** הוא שמה של מצודה הנמצאת על חומות ירושלים בסמוך לשער יפו.

המצודה שוכנת באחד המקומות הגבוהים בעיר העתיקה, מעל נקודת ההשקה של גיא בן הינום ונחל צולב. נקודה אסטרטגית זו היוותה עילה להקים ביצור במקום, במטרה להגן על העיר ממערב. המבנה הקיים היום משויך ברובו לתקופת ממלכת ירושלים הצלבנית, בה עברה המצודה (או הטירה) הרחבה ניכרת במיוחד, כאשר הייתה צמודה למתחם הארמוני של המונרך (במתחם הקישלה של היום). בנוסף לתקופה הצלבנית, ישנם גם שרידים מתקופת הורדוס, מהתקופה הרומית המאוחרת, הביזנטית, המוסלמית הקדומה, הממלוכית והעות'מאנית. כיום שוכן במבנה מוזיאון המוקדש לתולדותיה של ירושלים.

## היסטוריה
### העת העתיקה
ממוזער|הקיר ההרודיאני במצודה מתקופת בית שני. הסימן המובהק לבניה ההרודיאנית הוא האבנים הממוסגרות
המלך הורדוס בנה מצפון לארמונו שלושה מגדלי שמירה, מהם נותרו שרידים רק באחד, כנראה כמגדל פצאל, הגדול מבין השלושה, אך יש הרואים בו את שרידי מגדל היפיקיוס. בזמן המרד הגדול, מצודה זו הייתה הנקודה האחרונה שעמדה בפני הרומאים (החומה נבקעה בי"ז בתמוז, בית המקדש הועלה באש בט' באב, העיר העליונה נפלה בח' באלול, ומגדל דוד נפל בכ"ח באלול). על חורבות מגדליו של הורדוס הקימו הרומאים אחרי החורבן את מחנה הלגיון העשירי פרטנסיס, שממנו נמצאו בחפירות ארכאולוגיות רעפים ולבנים עם טביעות חותם של הלגיון.

### ממלכת ירושלים והתקופה הנוצרית השנייה
בתקופה הערבית המוקדמת המבצר היה קטן ביחס לגודלו הנוכחי. עם זאת לפני ההרחבות הצלבניות הנרחבות הספיק לבקר בירושלים האב דניאל ב-1107, אשר התרשם מהמגדל כבר אז:

המצודה עצמה היוותה בסיס צבאי חשוב לממלכה הנוצרית, ומאידך גם לעיר ירושלים הנוצרית של אותה התקופה, כאשר המצודה עצמה הייתה לרכושו האישי של המונרך, ואף על כן היוותה לסמלו הגדול ביותר לאחר מעברו לאזור זה של העיר מהמתחם הכנסייתי והארמוני שעל הר הבית. ראש המצודה נקרא הקסטלאן, והיה לדמות מפתח בחשיבותו הפוליטית בעיר אשר נשאה כבוד רב. סביר להניח שרוב השינויים המהותיים במבנה וההרחבות הגדולות קרו באזור שנות השישים של המאה ה-12, עקב תיאורו של תיאודוריך מ-1172, כי המגדל היה מלווה בחפירים, ברביקן ואף הארמון שהיה קיים כבר אז בסמוך למצודה. רוב הבנייה הייתה מערבה וצפונה ביחס למבנה הראשוני מהתקופה הערבית הקדומה וכאשר נחל המצודה שעבר במקום הוסב לחפיר. קודם לכן הכניסה המערבית הייתה באזור "מגדל דוד" עצמו (להבדיל מהשם המתייחס למצודה כולה), כאשר לאחר ההרחבות הגדולות הכניסה עברה למקום שער יפו כיום. המצודה לא עברה שינויים מרובים גם תחת ידיו של צלאח א-דין, ואף לא בעת הפגיעה בביצורי החומה בתקופה המוסלמית שלאחר מכן ב-1219. עם זאת כן ישנה אפשרות להמשך בנייה מסוימת בידי הנוצרים בתקופה הצלבנית השנייה בין 1229–1244.

### לאחר התקופה הצלבנית
בשנת 1538, בנה סולימאן המפואר, הידוע כבונה חומות ירושלים, את קיר החומה במגדל דוד, באורך כ-50 מטר, על אדמת חפיר, תעלת שפכים עמוקה, שנועדה להגן עליה הן מתוקפים מבחוץ, והן מפני מרידות תושבי העיר מבפנים.

הטורקים הפכו את המצודה לקסרקטין, הוסיפו לה רחבת תותחים, ובמאה ה-17 אף עיטרו אותה במינרט (צריח המסגד), שהפך לסמל ירושלמי.

בשנת 1898 מולא חלק מחפיר זה באדמה, בחלק הצמוד לשער יפו, וקטע קטן מחומת החפיר הוסרה, כדי ליצור מעל המילוי מעבר נוח למרכבתו של קיסר גרמניה, וילהלם השני.

## שם המצודה
השם "מגדל דוד" מקורו בכתבי יוסף בן מתתיהו:

ממוזער|החפיר סביב המצודה
עם זאת, במגילת שיר השירים מוזכר מבנה גדול, שככל הנראה היה בירושלים, ונקרא גם הוא "מגדל דוד": 

## המוזיאון במגדל דוד
* הבריטים היו הראשונים שהשתמשו במצודה למטרות שלום, כאשר הפכו אותה למוזיאון קטן. בין השנים 1921–1932 הוצגו במבנה מספר תערוכות, המכונות כיום "תערוכות מגדל דוד", שהציגו את האמנות החזותית הארצישראלית הצעירה. מדינת ישראל המשיכה בקו זה, ועד היום משמשת המצודה כמרכז תרבות ותיירות.
* ב-1989 נפתח במגדל דוד המוזיאון לתולדות ירושלים. תצוגת הקבע כוללת מיצגים חזותיים שונים, לרבות הולוגרמות, מודלים תלת־ממדיים ואמצעי מדיה הממחישים אירועים שונים בהיסטוריה הארוכה של העיר, מתקופת בית המקדש הראשון והשני ועד תקופת המנדט ומדינת ישראל.
* בנוסף, המוזיאון מציג תערוכות מתחלפות ואף יצירות אמנות סביבתיות (כגון פסלי הזכוכית של האומן דייל צ'יהולי). בחצר המצודה, המכילה ממצאים ארכאולוגיים, מתקיימים קונצרטים ואירועים ציבוריים שונים.
* בשנת 2008 נחנך החיזיון הלילי במוזיאון, שבו מסופר סיפורה ההיסטורי של העיר ירושלים בדימויי-ענק על חומות המצודה והשרידים הארכאולוגיים בה. בנוסף מוצג במוזיאון מופע המלך דוד, חיזיון אור-קולי המספר את סיפורו של דוד המלך לאורך השנים, ועל החותם שהותיר על ירושלים.
* בשנת 2023, לאחר שש שנות תכנון ושלוש שנות עבודה, נפתח במגדל דוד "מוזיאון ירושלים החדש". במוזיאון תצוגת קבע חדשה בת עשר גלריות, שבהן משולבים ממצאים ארכאולוגים, תעודות וחפצי אמנות יחד עם עמדות אינטראקטיביות חדשניות, עבודות וידאו-ארט וסרטים. התערוכה מציעה למבקרים לצאת למסע בעקבות העיר שהפכה לטבורו של עולם, והתקדשה ליהדות, לנצרות ולאסלאם. לצד התערוכה הקבועה, פתח המוזיאון שלוש גלריות לתערוכות מתחלפות, העוסקות באמנות ובתרבות, הנוגעות לירושלים.

## חפירות ארכאולוגיות
במתחם מגדל דוד סמוך לקישלה נמצא חלל תת-קרקעי גדול (50x9מ') שנבנה על ידי העות'מאנים לצורך מגורי חיילים, ושימש בתקופה הבריטית כבית מעצר. חפירות ארכאולוגיות שנערכו במקום זה חשפו שרידים מחומת חזקיהו מהמאה ה־8 לפני הספירה, לצד שרידי חומה חשמונאית ויסודות לארמון הורדוס. שרידים אחרים שנתגלו הם בריכות ששימשו לצביעת בדים בימי הביניים.

בנוסף, נמצא, שאין לחומה בסיס חזק, ושלמעשה היא הוקמה על תעלה עמוקה של שפכים הנקראת חפיר, ובה נמצאו חפצים עתיקים, עצמות של בעלי חיים, רימון יד, מטבעות ועוד. לכן, בהמלצת מומחים לשימור עתיקות, ובמימון משרד התיירות, משרד ירושלים ומורשת, עיריית ירושלים ותורמים פרטיים, נערכו בשנים 2020-2021, עבודות לחיזוק החומה, הוקמו 70 כלונסאות בטון בעומק של 17 מטר, וכל החומה רושתה בחיישנים, שעקבו אחר התזוזות שלה בזמן השיפוץ, מחשש לקריסתה.

בשנת 2022 שופץ צריח המצודה באופן מקיף, לאחר שנמצא כי הוא עומד בסכנת קריסה בעקבות תהליך הבליה שלו. בעבודות השיפוץ הוחלפו חלק מאבני הצריח, חודש הטיח וכן טופלו הסדקים במבנה.

## גלריית תמונות

קובץ:Jerusalem citadel 1880.jpg|מגדל דוד בתחריט מתוך "ארץ ישראל הציורית" על פי ציור של ג'ון דאגלס וודוורד (סביבות 1880)
קובץ:Jerusalem citadel.jpg|הכניסה למצודה בתחריט על פי ציורו של הארי פן (סביבות 1880)
קובץ:Keren Hayesod Album, Tower of David (cropped).jpg|מגדל דוד, 1925 -1937
קובץ:מגדל דוד עם חומות העיר העתיקה.JPG|המצודה משתלבת בחומות העיר העתיקה
קובץ:Migsds.JPG|חצר המצודה
קובץ:מגדל דוד בשלג 1992.jpg|בשלג
קובץ:National Library of Israel, Wahrman Collection, Palestine in 1911 865138 m2682084 003r.jpg|מגדל דוד ב-1911
קובץ:National Library of Israel, Wahrman Collection, Palestine in 1911 865136 m2682084 002r.jpg|מגדל דוד ב-1911
קובץ:Jerusalem Tower of David and Hippicus year 1934.jpg|מגדל דוד בצילום מ-1934
קובץ:חפיר.jpg|החפיר המקיף את מגדל דוד
קובץ:Torredavide230413 0231.jpg|דגם המצודה
קובץ:Davidcita.jpg|תערוכת כלים מוזיקליים במצודה בלילה
קובץ:Davidtowerstamp.jpg|בולים נפוצים מימי המנדט הבריטי עליהם איור של מגדל דוד
קובץ:Tower of David P8040024.JPG|המסגד של המצודה שימש את החיילים הטורקיים ולאחריהם את החיילים הירדניים ששרתו במצודה
קובץ:19th Century Model of Jerusalem P8040027.JPG|דגם ירושלים מהמאה ה-19 המוצג במצודה; נוצר על ידי סטפן אילש עבור התערוכה העולמית של וינה (1873)
קובץ:Jerusalem Border 1951.jpg|מגדל דוד מאחורי גדר הביטחון שעברה לאורך הקו העירוני, 1951
קובץ:Torredavide230413 0231 (5).jpg|מראה ממגדל פצאל אל דגם האתר
קובץ:Torredavide230413 0231 (6).jpg|חצר המצודה, ובצידה הימני שרידי החומה החשמונאית
קובץ:TowerofDavid.jpg|המינרט של המצודה
קובץ:David's Tower 5.jpg


## ראו גם
* תקופת מגדל דוד
* תערוכות מגדל דוד

## קישורים חיצוניים

* 
* 
* 
* פורטל תמונות ירושלים - מגדל דוד
* סיור וירטואלי מהמוזיאון - 360 מעלות במגדל דוד
* 
* 
* 
* 
* 

## הערות שוליים

קטגוריה:ירושלים: מוזיאונים בעיר העתיקה
קטגוריה:ירושלים: עתיקות
דוד, מגדל
קטגוריה:מבצרי צלבנים בארץ ישראל
קטגוריה:ירושלים: מסגדים
קטגוריה:ישראל: מוזיאונים להיסטוריה
קטגוריה:אתרי מורשת במחוז ירושלים
קטגוריה:שער יפו
קטגוריה:ירושלים: מוזיאונים
קטגוריה:ירושלים: חברות עירוניות